钦定古今图书集成/方舆汇编/职方典/第1473卷 > 临安府学校考 通志
## 钦定古今图书集成/方舆汇编/职方典/第1473卷 > 临安府学校考 通志

本府

临安府儒学　：“在府治西。元平章王惟勤创建。明洪武十六年设，儒学因之。二十二年，通判许莘重修，规制始大。宣德间，知府赖英建尊经阁。正统八年，知府徐文振、十四年通判彭善道、天顺五年同知刘文。成化十五年，副使何纯、知府薛昌，相继修饰。弘治九年，副使李孟晊、知府陈盛重修尊经阁，置乐器。十二年，副” 使王一言、知府王资良凿泮池，广二十亩。嘉靖十年，副使戴书建启圣祠。嘉靖三十年，副使蒋宗鲁建乡贤名宦祠。万历三年，知府昌应时建云路坊于泮池南，表曰“滇南邹鲁。” 九年，知府甘一骥重修。二十七年，知府张守纲修两庑。万历三十四年，地震倾圮。巡按御史周懋相会巡抚都御史陈用宾、分巡参议康梦相重修，增敬一亭五楹，兵备佥事龚云政新两绰楔，题曰：“盛世人文，熙朝道化。” 郡人包见捷撰碑记见《艺文》。崇祯十六年，知府丁序琨、知州刘僖重修。丁亥年，流寇蹂躏，其经籍、祭器、雅乐，昔经郡人徐澜厘正。兵燹后散失无存。

皇清康熙十二年，知府陈应熊修“尊经阁”，收贮经书。

修“学海观水亭” ，知州李滪修“文星阁” ，学正李大儒修“景贤祠” ，康熙二十二年奉

旨郡县重修，知府黄明修饰正殿、两庑、坊碑、斋舍、棂

星。大成门及周围墙垣、名宦乡贤祠。又东庑瓦砾中见石摹

圣像遂移于尊经阁。二十八年，教授熊兆镒修饰。

“尊经阁” ，二十九年升川东道知府黄明署府事，姚安府知府丁炜、知府朱翰春同捐俸铸，祭器全备。

建水州儒学　在府学左。明万历四十三年，知州赵士龙请于巡按御史吴应琦题建。裁临安府学训导一员为建水州学正，与府同。一学宫按《建水州志》：“创建与府学同。康熙三十二年，知府王永羲重修。五十一年，知州陈肇基修葺神库。五十三年，复大加修葺，内外焕然。”

崇正书院　：在府城西。明嘉靖二年，宪副王忠建堂、斋、楼、坊、房舍若干。丁亥毁，仅存大魁阁、五贤祠将圮。康熙三十九年，举人萧大成请于知府，同郡绅士捐金重建。

书院祠堂　三间。内竖《书院祠记》祀有功书院之贤。

景贤书院　详《寄贤祠》。今废。

义学　在城东接待寺。康熙二十八年，知府黄明、教授熊兆镒设。四十三年，知府董弘毅移设城西崇正书院。历年知府吴元臣、卢化龙、护府知州陈肇奎，俱捐俸延师训课。

帮贡田　，坐落石屏州蚂蝗湾。明崇祯年，临安、石屏两地乡绅争买，告经司李吴公断，彼此俱不容买扣。临、建二学廪生及建水之饩元江者，各捐廪并俸银公买此田，帮贡赴京盘费。丁亥流贼屠城，出贡无人，被人侵没。康熙三十三年三月，三学斋廪生报府分清画一。除纳粮条外，三庠应贡廪生均分，或临庠应贡不系本地者，元建应贡者均分。元庠应贡不系本地者，临建均分。建、庠不应贡之年，临元均分，或遇恩例，亦同均分田曰“帮贡” ，明非贡不得与也。此贡田定例，永宜世守。

义田　旧绅士醵资买置，以赈孤独，置仓有五，丁亥之变，田租无收。

皇清定鼎，知州李滪、吏目王命新、郡人刘彪清“亩征。”

租重修“义仓” 于燃灯寺，每于岁暮荒月二次，散给孤寡。

外州县

石屏州儒学　在州治东。元至正间创，后毁于兵。明洪武二十二年重建。正统五年，学正王骥重修。万历间，知州萧廷对建尊经阁。天启五年，署州事顾庆恩、学正李之麟重修。

皇清康熙八年，知州刘维世、学正罗天柱加修，按石

屏《州志》：“庙在州治东，建于元，盛于明，重新于康熙二十三年。知州王光鼎、训导富弘祖督修大殿，重加丹垩。二十五年，学正朱籥、训导富弘祖，铺砌戟门砖石，户饰金钉，内外环植桧柏槐柳，菁葱可爱，更濬泮池，莲有并蒂之瑞。东西两庑各九间，戟门三间。名宦、乡贤祠旧废，今议置明伦堂，东棂星门。明正统十年，知” 州顾震、学正王骥修。天启六年，署州通判顾庆恩重修，历久尽颓。康熙六年，知州刘维世、学正罗天柱捐俸重建，增高旧基二尺，坚致辉煌，大胜于昔。启圣祠三间，在明伦堂后。敬一亭三间，在启圣祠东。尊经阁，万历戊戌知州萧廷对建，高三丈八尺，阔六丈四尺。明伦堂在大成殿后，左右居仁、由义斋房各三间。正统五年，署州通判彭善道、学正王骥重修。天启七年，署州通判顾庆恩重修，年久荒废。康熙二十九年，知州徐印祖捐无碍官钱，偕学正朱籥、训导杨寅东重建。

学正衙　在东庑旁。大门三间，住房三间，厢房四间，俱旧建。后堂三间，崇祯八年，学正张彬建。前堂三间，知州曹得爵、学正蔡汪如建。

训导衙　在明伦堂西。堂三间，住房三间，左右厢房各三间。昔为往来官客寓所，墙壁朽坏。训导杨寅东捐赀修葺，建大门于明伦堂右侧，官署始有定处。

社学　在州前。知州冯应鳌建，五亩。“宝秀” 、“张本寨” ，俱知州萧廷对建，今久废。

龙泉书院　在北城外，知州王世祥修。

崇正书院　今废

秀山书院　，知州萧廷对建，今亦废。

义学　石屏旧无义学。康熙三十六年，知州张毓瑞新建于明伦堂左，延师训课，捐俸供给。学田　在宝秀叶家庄，郡守金鉴置。

帮贡田　康熙三十年，知州徐印祖设立。详《碑记》。

阿迷州儒学　先在州治东门外，明洪武间建。正统十六年，知州徐文正、通判彭善道、知州张安继修。嘉靖间，署州同知邝民望迁于城北守备司署左。万历二十一年，署印州同石榛修。按《阿迷州志》，创建与《通志》同。及李定国焚毁殿庑后，迄壬辰为顺治九年重建，渐次修复。正殿五间，知州方逢时重建。两庑各三间，学正王爱民重建；仪门三间，知州钱弘业重建；棂星门三间，知州钱弘业“重建泮池” ，学正王爱民“重建” ；文昌宫三间，知州钱弘业、学正王爱民“重建。”

社学　：一在东南隅、一在西南隅。各三间《旧志》列载，今废。

义学　：在城内。康熙二十九年，知州王来宾捐俸延师训诲。馀俱不载。

宁州儒学　在州治东。明洪武二十六年建。万历六年，署印同知杨浚重修。正殿五间，东西庑各十三间。大成门三间，左名宦祠，右乡贤祠。棂星门左腾蛟坊，右起凤坊，云路坊。文星阁三层泮池。明伦堂三间，东存心斋房三间，西养性斋房三间。仪门三间，大门三间。

学署　：大堂三间，后宅三间，耳房各三间，正、训同制。俱在明伦堂右。

社学　在治东门外。康熙三十七年，州牧马世俊捐地捐俸重建，极其弘敞。

义学　五一在州前，一在《虚于》乡，一在《路居》乡，一在《易富》乡，一在《㜑兮》乡。康熙二十九年，知州金鸣凤捐俸延师训课。

通海县儒学　在县治南城外。明洪武二十五年，知县任暹即废寺创建。弘治十七年，知县余人俊重修。万历四十八年，改庙门西向，岁久渐圮。

皇清康熙二十九年，知县魏荩臣重修，改学门面北。

按《通海县志》：“通海学宫建于秀山之麓，地势方敞而敦崇，较县城墓约高五丈许。明洪武二十五年，知县任暹创立。弘治十七年，知县余人俊扩地兴工，重建大成殿东西两庑戟门，左名宦祠，右乡贤祠。棂星门次第而进，历阶百级，丹墀月台，石栏工丽。以旧堂为祠，祀启圣。其神厨、神库、宰牲房靡不毕葺。东为明伦” 堂，堂后尊经阁，栋桷拂云。中之讲堂，轩楹七丈，翼以斋廊，望之整如也。由大门入二门，重扉洞启，缭垣周广数百丈，仰挹清虚，俯瞰双湖。前涧后冈，左环右抱。敬一亭踞高𪩘，重檐阿阁，气象恢弘。御史毛凤诏建，刻《嘉靖敬一箴》，及注释视、听、言、动、心五箴碑。宫堂中外，古柏苍松，森森成行。自禄酋废县城宫堂尽毁，仅存棂星门三间。今渐次修复：大成殿三间，夹室各二间，东、西庑各九间，戟门五。

间：棂星门三间，名宦祠三间，“乡贤祠” 三间，启圣宫五间，明伦堂五间，二门三间，大门三间，东西斋房各三间。

学署　，在县城南门内。正署建于“圣域门” 、训署建于“贤关门。” 自明洪武十九年至弘治十五年，数迁其地，而学制始定。以知县余人俊修扩学宫，相度气脉分注之处，创两学署。正堂各三间、住房各三间、厢房二间，大门二门，规模清肃。自禄酋毁县城后，至今谕训仍寄寓民居，公署萧然。

社学　一在御城内，一在杨广凤山，今废。义学　在城内。康熙二十九年，知县魏荩臣捐俸延师训课。

射圃　在儒学内，今废。

学田　坐落未详

河西县儒学　在县治东。元泰定间建。明洪武二十九年重建。嘉靖十二年，知县吴绍祖改迁。三十一年，兵备蒋宗鲁重修，岁久倾颓。

皇清康熙二十四年，知县杨汝楫、训导严以恭奉
旨重创，建正殿三间，两庑各五间，大成门三间。《名宦》：

祠三间：“乡贤祠” 三间，棂星门三间，泮池全。右为“明伦堂” 五间，左为“启圣楼” 三间。

学署　：教谕署，在庙左桂杏楼后。大堂三间，草厅三间。训导署，在庙右，大门三间，仪门一座，明伦堂五间，馀宅零星不等。

义学　在文庙左。书楼三间，耳房、学舍各五间，讲堂三间，斋、膳舍各二间。康熙四十年知县蔡酬建，学租二十石，皆蔡酬所置。四路义学　，康熙五十年县令周天任置。嶍峨县儒学　，“在县治东。明洪武十五年建。嘉靖三十四年知县邵元善修。天启七年知县蒋恒益移出县城之北，创建泮池一，棂星门一座，大成门三间。”

先师殿五间，两庑各七间，启圣祠大门三间，《明伦》

堂三间，启圣殿三间，名宦祠一间，乡贤祠一间。学署　在城内旧庙旁，左为教谕署，右为训导署，各有大门、厅堂、楼房、厨室。兵燹后俱毁。义学　在县城内，康熙二十九年，知县吴懋英捐俸延师训课。

蒙自县儒学　在县治东。明洪武二十七年建。成化十九年，训导赵子禧修。嘉靖元年，本府推官江鱼改修。万历四十七年，郡人尹廷俊建先儒祠。天启元年，县师生建文星阁，岁久倾颓。

皇清康熙二十年，知县孙居湜修建“大成殿”，三间“二。”

十一年重修。五十一年，教谕侯以璋重修，规模更加壮丽。两庑各三间，左神库，右神厨。康熙九年，知县罗钜璘、教谕董永能增置数间。二十一年，知县孙居湜重修，及先贤、先儒、名宦、乡贤神位。四十年，教谕侯以璋重修。戟门三间，康熙三十三年知县陈志友、教谕张纯一、训导朱葵修，即今“大成门。” 棂星门，嘉靖元年推官江鱼建。二十五年，都司石邦宪、知县龙恩修。万历十一年，县丞东辂又修。康熙二十三年，知县孙居湜又修。五十一年，教谕侯以璋重修。泮池在庙南，邑人称为“学海。” 隆庆时，知府钱邦称濬为池，即其土垒为三山，势若笔架形。家言印浮水面，焕乎其有文章。是岁举于乡者二人，登进士第者一人，万历十年，县丞车辂重濬。启圣祠旧在庙后，万历十年，知县陈汴移至尊经阁前，后废。康熙二十二年，训导黄应泰重建。四十九年，教谕侯以璋改建，比前高阔。五贤祠三间，居殿左。康熙四十八年，教谕侯以璋建，分教职行礼。尊经阁万历时教谕朱良用建，今废。敬一亭在尊经阁下，中置卧碑。明伦堂三间，久废。康熙二十二年，训导黄应泰重修；博文斋三间，嘉靖二十五年，都司石邦宪、知县龙恩改建德，今废；约礼斋三间，嘉靖二十五年，都司石邦宪、知县龙恩改修业，今废。学门三间原东向。成化时县丞陈溥移向南，久废。康熙二十二年训导黄应泰重建。大魁阁在庙前，面拱学海，杰然特出。文昌宫在明伦堂右。名宦祠在戟门左，知县李时用建。乡贤祠在戟门右，知县李时用建。育贤馆在殿右，康熙四十七年，教谕侯以璋建。

学田　五处一在县南，一在县北，一在滥泥坝，一在豹子冲，一在《朋勒》。

社学　三间在县西，今废。

义学　在县西。康熙五十年，议置学金六两，学租八石。田坐鸡街阿乃寨老军田。

见湖书院　明绅尹廷俊建。厥号“见湖” ，故以名院。万历时，其子绍皋迁于庙之左，祀宋诸儒。今废。

新平县儒学　明万历二十一年，知县李先芬建《庙庑》，议设学，不果。诸生仍寄元江府学，今始建。

先师殿五间：两庑各三间，大成门三间，棂星门一。

座，腾蛟坊、起凤坊，泮池一。启圣祠。大门三间，明伦堂三间，启圣殿三间，名宦、乡贤祠各一间。学署　。教谕，在明伦堂后，有门厅、堂厨、内室、马房。训导，在西门城内，门厅、堂厨同。

义学　康熙五十一年，知县张云翮捐俸议设。